India vs New Zealand, 1st T20: India gift Nehra fitting farewell
నెహ్రాకి ఘన విజయంతో భారత్ వీడ్కోలు..!
పదేళ్ల టీ20 క్రికెట్ చరిత్రలో వెక్కిరిస్తున్న చెత్త రికార్డుని భారత్ జట్టు బుధవారం బద్దలుకొట్టింది. ఢిల్లీలోని ఫిరోజ్ షా కోట్ల వేదికగా జరిగిన తొలి
TNN | Updated:
Nov 1, 2017, 10:29PM IST
పదేళ్ల టీ20 క్రికెట్ చరిత్రలో వెక్కిరిస్తున్న చెత్త రికార్డుని భారత్ జట్టు బుధవారం బద్దలుకొట్టింది. ఢిల్లీలోని ఫిరోజ్ షా కోట్ల వేదికగా జరిగిన తొలి టీ20 మ్యాచ్&zwnj;లో 53 పరుగుల తేడాతో అలవోక విజయం సాధించి వెటరన్ ఫాస్ట్ బౌలర్&zwnj;&zwnj; ఆశిష్ నెహ్రాకి ఘనమైన వీడ్కోలుని భారత్ జట్టు పలికింది. ఓపెనర్లు రోహిత్ శర్మ (80: 55 బంతుల్లో 6x4, 4x6), శిఖర్ ధావన్ (80: 52 బంతుల్లో 10x4, 2x6) అర్ధశతకాలు బాదడంతో తొలుత బ్యాటింగ్ చేసిన భారత్ జట్టు నిర్ణీత 20 ఓవర్లలో 3 వికెట్ల నష్టానికి 202 పరుగుల భారీ స్కోరు చేయగా.. అనంతరం ఛేదనలో న్యూజిలాండ్ 149/8కే పరిమితమైంది. ఈ గెలుపుతో మూడు టీ20ల ఈ సిరీస్&zwnj;&zwnj;లో భారత్ 1-0తో ఆధిక్యం&zwnj;లో నిలిచింది. 2007 నుంచి ఐదు సార్లు న్యూజిలాండ్&zwnj;తో టీ20ల్లో తలపడిన భారత్ జట్టు ఒక్కసారి కూడా గెలవలేని చెత్త రికార్డుని తాజా విజయంతో కోహ్లిసేన తుడిచిపెట్టేసింది.
భారీ లక్ష్యఛేదనలో ఓపెనర్లు మార్టిన్ గప్తిల్ (4), మున్రో (7) విఫలమవగా.. కెప్టెన్ కేన్ విలియమ్సన్ (28), టామ్ లాథమ్ (39) కొద్దిసేపు భారత్ బౌలర్ల&zwnj;ని ధాటిగా ఎదుర్కొన్నారు. కానీ.. హార్దిక్ పాండ్య, చాహల్ వీరిద్దరినీ ఔట్ చేసేయడంతో కివీస్&zwnj;పై ఒత్తిడి పెరిగింది. ఒక ఎండ్&zwnj;లో మిచెల్ శాంట్నర్ (26: 13 బంతుల్లో 2x4, 2x6) భారీ షాట్లతో ఆ జట్టు పరువు నిలిపే ప్రయత్నం చేసినా.. సాధించాల్సిన పరుగులు, బంతుల మధ్య వ్యత్యాసం భారీగా పెరిగిపోయింది. దీంతో చివరికి కివీస్ 149కే పరిమితమైంది. భారత్ బౌలర్లలో అక్షర్ పటేల్, చాహల్ చెరో రెండు వికెట్లు తీయగా.. భువనేశ్వర్, బుమ్రా, పాండ్య తలో వికెట్ తీశారు. కెరీర్&zwnj;లో చివరి మ్యాచ్ ఆడిన నెహ్రా 4 ఓవర్లు బౌలింగ్ చేసి ఒక వికెట్ కూడా పడగొట్టలేకపోవడం బాధాకరం.